เรื่องร้องเรียน: มีคนนำสายไฟ,สายโทรศัพท์ มาทิ้งใต้สะพาน  ให้นำรถมาจอดรถเก่า ให้มีตั้งร้านค้า เป็นที่กทม.
การดำเนินการของเจ้าหน้าที่: ฝ่ายเทศกิจได้จัดเจ้าหน้าที่ดำเนินการตรวจสอบและดำเนินการในส่วนที่เกี่ยวข้องดังนี้ 1.กรณีมีผู้นำสายไฟฟ้า สายสื่อสาร มาทิ้ง ฝ่ายเทศกิจอยู่ระหว่างการจัดทำหนังสือประสาน บมจ.โทรคมนาคมแห่งชาติ บจ.ทรูคอร์ปอเรชั่น และ บจ.สายสื่อสารต่าง ๆ เพื่อขอความร่วมมือในการไม่นำสายสื่อสารมาทิ้ง วาง กอง ในที่สาธารณะพร้อมทั้งประสานคงามร่วมมือในการเคลื่อนย้ายสายสื่อสารออกจากที่สาธารณะบริเวณใต้สะพานต่างระดับถนนศรีนครินทร์-ร่มเกล้า ต่อไป 2.กรณีมีประชาชนนำรถยนต์มาจอดบริเวณใต้สะพานต่างระดับถนนศรีนครินทร์-ร่มเกล้า จากการตรวจสอบเป็นการนำรถยนต์มาจอดชั่วคราวรถยนต์สามารถขับเคลื่อนได้ปกติไม่เป็นซากรถตามนิยามซากรถยนต์ตามมาตรา 4 แห่ง พรบ.รักษาควมสะอาดและความเป็นระเบียบเรียบร้อยของบ้านเมือง พศ.2535 แต่อย่างใด 3.กรณีมีการตั้งร้านค้าบริเวณใต้สะพานต่างระดับศรีนครินทร์-ร่มเกล้า ฝ่ายเทศกิจได้ดำเนินการจัดระเบียบผู้ค้าและดำเนินคดีเปรียบเทียบปรับตามฐานความผิด ปรุงอาหารขายหรือจำหน่ายสินค้าบนถนนหรือในสถานสาธารณะบริเวณดังกล่าวทุกราย
ความเห็นของผู้แจ้ง: ขอบคุณและเป็นกำลังใจให้เจ้าหน้าที่ได้ทำงานตามหน้าที่ตามกฎหมายที่กำหนดครับ
พื้นที่: แขวงทับช้าง เขตสะพานสูง กรุงเทพมหานคร